05. september 2025

**Andmekaitse Nõukogu liikmed**

Lugupeetud Kristi Värk,

kirjutan Teile Eesti Teenusmajanduse Kojast. Meile on jõudnud info, et Justiits- ja digiministeerium on moodustamas Andmekaitse Nõukogu, mille eesmärk on toetada tasakaalustatud õiguspoliitika kujundamist ning tugevdada usaldust andmekasutuse suhtes nii avalikus kui ka erasektoris.

Viimastel aastatel on andmekaitse teema muutunud üha olulisemaks mõlemas sektoris. Küsimused isikuandmete kasutamise, õiguslike piiride ja ettevõtete praktiliste võimaluste kohta puudutavad igapäevaselt ka Teenusmajanduse Koja liikmeid.

Kuna meie liikmed puutuvad oma igapäevases tegevuses tihedalt kokku andmekaitse väljakutsete ja praktiliste probleemidega, soovime teha ettepaneku, et Koda võiks olla kaasatud Nõukogu töösse.

Teadaolevalt on Nõukogul plaan koguneda juba septembris – loodetavasti ei ole veel hilja meie osalemise võimalust kaaluda.

Meie esindajatena oleksid valmis Nõukogu töös osalema:

Igor Fedotov, IIZI Kindlustusmaakler AS tegevjuht (Igor.Fedotov@iizi.ee)

Krete Paal, GDPR Register tegevjuht (krete.paal@gdprregister.eu)

Lugupidamisega,

Margus Mets

Teenusmajanduse Koja juhatuse liige

/allkirjastatud digitaalselt/